**Белешка са састанка контакт особа високошколских институција – партнера на пројекту одржаног 28. маја 2014. на Филозофском факултету у Нишу**

Учесници:

*Факултет педагошких наука Универзитета у Крагујевцу, Јагодина (Јелена Теодоровић, Илијана Чутура, Сретко Дивљан)*

*Филозофски факултет Универзитета у Београду (Данијела Петровић, Ивана Петровић)*

*Филозофски факултет Универзитета у Нишу (Јелена Максимовић, Зорица Марковић, Марина Матејевић)*

*Филозофски факултет Универзитета у Новом Саду (Оливера Кнежевић-Флорић, Слађана Зуковић)*

*Институт за педагошка истраживања (Дејан Станковић)*

Одржани састанак представља наставак договора о жељеном формату студијског програма, активностима које је неопходно спровести пре састанка Конзорцијума у Холандији у јуну и тренутним активностима и дешавањима на пројекту.

Мр Дејан Станковић је имао уводну реч и известио сараднике о тренутним активностима на пројекту.

 Указао је на квалитативни и квантитативни део пројекта. У квантитативном делу ће се мерити два аспекта спремности директора за позив који обављају (у којој мери им је неопходно усавршавање и у којој мери су аспекти њихове делатности важни). Мр Станковић је истакао да је писмо Министарства просвете, науке и технолошког развоја Републике Србије послато у 230 основних школа, док је 125 упитника враћено назад (слаб одзив је приписан реизбору директора).

Међутим, закључено је да је овај узорак релативно репрезентативан, јер су заступљени сви региони у Србији, руралне и градске школе и сл. Мр Станковић такође истиче да је писмо МПНТР добијено само за основне школе, а да се још увек не зна када ће слично писмо бити добијено за средње школе.

Извештај о ефективном лидерству анализиран је према различитим аспектима (теорија, литература, стандарди за креирање мастер програма, опис стања у Србији...).

Координатор пројекта, доц. др Јелена Теодоровић, известила је учеснике о детаљима путовања за Холандију. Сви учесници скупа обавештени су о трансакцији новца за пут. Дискутовано је о цени и куповини карата и апеловано на што бржу припрему свих техничких активности предстојећег путовања у Амстедрам.

Такође, проф. др Јелена Теодоровић отворила је дискусију о дневницама као и о хонорарима за учествовање на пројекту и састанцима. Изнела је податак да се Кick Off дневнице не исплаћају, као и да ће се рачунати радни дан, односно колико је сати проведено на састанку. Радна дневница се добија, док за Кick Off иду само путни трошкови. Уследила је дискусија о финансирању путних трошкова, као и начину рефундирања новца.

Доц. др Јелена Максимовић је отворила расправу о сертификатима. Истакла је значај сертификата, као доказ да су били учесници пројекта. Сви учесници састанка су се сложили да је неопходно припремити сертификате о активностима рада на Темпус пројекту.

Иза тога је поново уследила дискусија о финансијама. Проф. др Оливера Кнежевић Флорић је изнела претпоставку да ће настати проблеми приликом ретроактивне исплате хонорара и дневница након повратка из Холандије.

За састанке који се организују, рачуна се састанак од 4 сата. По ТЕМПУС-у, радни сати из Timesheet-а се прерачунавају у радне сате (дан - 7,5 радних сати).

Проф. др Данијела Петровић указује да викенд није препоручљив да се евидентира, као и рад у време празника (званични државни празници). Не треба писати више од 7,5 сати у дану.

Проф. др Јелена Теодоровић даје информацију да ће дневни хонорар ангажовања на пројекту оквирно износити 60 еура.

Уследила је дискусија о програму у коме се тежи направити веза између жеља и реалности. Разговарало се о индивидуалним програмима и указано је да не постоје могућности реализације индивидуалних програма.

Поред финансијских, на састанку се дискутовало и о административним проблемима. Важно је на време размишљати о свим административним радњама и роковима.

У Нишу,

28. маја 2014.

Записник саставила,

Јелена Максимовић